open-index/open-wikipedia-markdown huggingface dataset:
ফাতিহ আকিন

**ফাতিহ আকিন** (তুর্কী ভাষায়: Fatih Akın) (জন্ম: ২৫ আগস্ট ১৯৭৩) তুর্কী বংশোদ্ভূত জার্মান চলচ্চিত্র পরিচালক, চিত্রনাট্যকার ও প্রযোজক। তার পরিচালিত চলচ্চিত্রসমূহ অসংখ্য পুরস্কার ও সম্মাননা অর্জন করেছে, তন্মধ্যে রয়েছে *হেড-অন* (২০০৪)-এর জন্য বার্লিন আন্তর্জাতিক চলচ্চিত্র উৎসব থেকে স্বর্ণ ভল্লুক, *[[আউফ ডের আন্ডেরেন সাইটে]]* (২০০৭)-এর জন্য শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার, *ইন দ্য ফেড* (২০১৭)-এর জন্য শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার।
থাম্ব|200px|২০০৮ সালে ফাতিহ আকিন
তার জন্ম জার্মানির *হামবুর্গ* শহরে এক তুর্কী পরিবারে।

## পরিচালিত চলচ্চিত্রসমূহ

## তথ্যসূত্র

## বহিঃসংযোগ

* 
* 
* ''Rocking Istanbul'' - Crossing the Bridge" সিনেমা নিয়ে ড্যানিয়েল ব্যাক্সের সাথে সাক্ষাৎকার।

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান চলচ্চিত্র পরিচালক
বিষয়শ্রেণী:তুর্কী চলচ্চিত্র পরিচালক
বিষয়শ্রেণী:হামবুর্গের চলচ্চিত্র পরিচালক
বিষয়শ্রেণী:শ্রেষ্ঠ চিত্রনাট্য বিভাগে ইউরোপিয়ান চলচ্চিত্র পুরস্কার বিজয়ী
বিষয়শ্রেণী:শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ পরিচালক বিভাগে জার্মান চলচ্চিত্র পুরস্কার বিজয়ী
বিষয়শ্রেণী:স্বর্ণ ভল্লুক বিজয়ী পরিচালক
আউফ ডের আন্ডেরেন সাইটে

**আউফ ডের আন্ডেরেন সাইটে** () ফাতিহ আকিন পরিচালিত চলচ্চিত্র যা ২০০৭ সালে কান চলচ্চিত্র উৎসবে সেরা চিত্রনাট্যের পুরস্কার অর্জন করে। ২০০৭ সালে "সেরা বিদেশী ভাষার চলচ্চিত্র" হিসেবে জার্মানি থেকে এই ছবিটিই অস্কারে নিবেদন করা হয়েছিল। অবশ্য সেরা পাঁচের মধ্যে আসতে পারেনি তথা চূড়ান্ত অস্কার মনোনয়ন পায়নি।

ফ্রান্সের কান চলচ্চিত্র উৎসবেই এর প্রথম প্রদর্শনী হয়েছিল। ছবির অভিনয় হয়েছে তুরস্ক এবং জার্মানিতে। চরিত্রগুলোর সাথেও এই দেশ দুটি জড়িয়ে আছে। ছবির মূলভাবের অনেকটা জুড়ে ছিল মৃত্যু।

## চরিত্রসমূহ
* Tuncel Kurtiz - আলি আকসু, তুর্কী অভিবাসী
* Baki Davrak - নেজাত আকসু, আলির ছেলে ও জার্মান ভাষার অধ্যাপক
* Nursel Köse - ইয়েতার ওজতুর্ক, তুর্কী অভিবাসী পতিতা
* Nurgül Yeşilçay - আইতেন ওজতুর্ক, ইয়েতারের মেয়ে ও বিপ্লবী তুর্কী ছাত্রী
* Patrycia Ziolkowska - শার্লট "লোটে" স্টাউব, জার্মান ছাত্রী
* Hanna Schygulla - সুজান স্টাউব, লোটের মা

## প্রতিক্রিয়া
ছবিটি সমালোচকদের কাছে ব্যাপক প্রশংসা অর্জন করেছে। রিভিউ সংগ্রাহক সাইট রটেন টম্যাটোস-এ এর রেটিং ৯০% অর্থাৎ শতকরা ৯০ জন সমালোচকই প্রশংসা করেছেন। আইএমডিবি-তে রেটিং ১০ এর মধ্যে ৮.১।

## তথ্যসূত্র

## বহিঃসংযোগ
* Official site (German)
* 
* 
* 

বিষয়শ্রেণী:২০০৭-এর চলচ্চিত্র
বিষয়শ্রেণী:জার্মান চলচ্চিত্র
বিষয়শ্রেণী:তুর্কি চলচ্চিত্র
বিষয়শ্রেণী:জার্মান ভাষার চলচ্চিত্র
বিষয়শ্রেণী:তুর্কি ভাষার চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:জার্মান নাট্য চলচ্চিত্র
বিষয়শ্রেণী:জার্মানির পটভূমিতে চলচ্চিত্র
বিষয়শ্রেণী:জার্মানিতে ধারণকৃত চলচ্চিত্র
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:তুরস্কের পটভূমিতে চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:ইতালীয় নাট্য চলচ্চিত্র
বিষয়শ্রেণী:পারিবারিক সহিংসতা সম্পর্কে চলচ্চিত্র
রামকৃষ্ণ মিশন

**রামকৃষ্ণ মিশন** হল একটি ধর্মীয় সংগঠন। এই সংগঠন **রামকৃষ্ণ আন্দোলন** বা **বেদান্ত আন্দোলন** নামক বিশ্বব্যাপী আধ্যাত্মিক আন্দোলনের প্রধান প্রবক্তা। এটি একটি জনকল্যাণমূলক স্বেচ্ছাসেবী সংগঠন। ১৮৯৭ সালের ১ মে রামকৃষ্ণ পরমহংসের প্রধান শিষ্য স্বামী বিবেকানন্দ রামকৃষ্ণ মিশন প্রতিষ্ঠা করেন। মিশন স্বাস্থ্য পরিষেবা, প্রাকৃতিক দুর্যোগে ত্রাণকার্য, গ্রামোন্নয়ন, আদিবাসী কল্যাণ, বুনিয়াদি ও উচ্চশিক্ষা এবং সংস্কৃতির প্রসারে গুরুত্বপূর্ণ ভূমিকা গ্রহণকরেছে। এটি শতাধিক সংঘবদ্ধ সন্ন্যাসী ও সহস্রাধিক গৃহস্থ শিষ্যের একটি যৌথ উদ্যোগ। রামকৃষ্ণ মিশন কর্মযোগের ভিত্তিতে কাজকর্ম চালায়।

রামকৃষ্ণ মিশনের প্রধান কার্যালয় ভারতের পশ্চিমবঙ্গ রাজ্যের রাজধানী কলকাতার নিকটবর্তী হাওড়া জেলায় বেলুর মঠে অবস্থিত। এই সংগঠন প্রাচীন হিন্দু দর্শন বেদান্তের অনুগামী। এটি সন্ন্যাসী সংগঠন রামকৃষ্ণ মঠ কর্তৃক অনুমোদিত। রামকৃষ্ণ মঠের সদস্যরা রামকৃষ্ণ মিশনেরও সদস্য।

## বিবরণ

১৯শ শতাব্দীর সন্ত রামকৃষ্ণ পরমহংস কর্তৃক অনুপ্রাণিত এবং তার প্রধান শিষ্য স্বামী বিবেকানন্দ কর্তৃক প্রতিষ্ঠিত ধর্মীয় ও সামাজিক রামকৃষ্ণ আন্দোলনের কাজকর্ম পরিচালনার জন্য দুটি প্রধান সংগঠন হল রামকৃষ্ণ মঠ ও রামকৃষ্ণ মিশন। এই দুটিকে রামকৃষ্ণ সংঘও বলা হয়ে থাকে। রামকৃষ্ণ মঠ হল একটি সন্ন্যাসী সংঘ। ১৮৮৬ সালে রামকৃষ্ণ পরমহংস কর্তৃক প্রতিষ্ঠিত রামকৃষ্ণ মঠ প্রধানত আধ্যাত্মিক প্রশিক্ষণ ও সংঘের শিক্ষা প্রসারের জন্য কাজ করে।

১৮৯৭ সালে বিবেকানন্দ রামকৃষ্ণ মিশন প্রতিষ্ঠা করেছিলেন। এটি একটি জনকল্যাণমূলক সংগঠন। এটির কাজ স্বাস্থ্য পরিষেবা প্রদান, প্রাকৃতিক দুর্যোগে ত্রাণ বণ্টন ও শিক্ষাবিস্তার। দুটি সংগঠনের প্রধান কার্যালয়ই বেলুড় মঠ। ১৯০৯ সালে রামকৃষ্ণ মিশন ১৮৬০ সালের একুশ সংখ্যক আইন অনুসারে বৈধ স্বীকৃতি লাভ করে। একটি পরিচালন পরিষদ রামকৃষ্ণ মিশন পরিচালনা করে। রামকৃষ্ণ মিশন ও তার শাখাকেন্দ্রগুলির পৃথক আইনি সত্ত্বা থাকলেও এগুলি রামকৃষ্ণ মঠের সঙ্গে অঙ্গাঙ্গীভাবে জড়িত। মঠের নির্বাচিত অছি পরিষদ মিশনের পরিচালন পরিষদ হিসেবে কাজ করে। বেদান্ত সোসাইটিগুলি সংঘের আমেরিকান শাখার অঙ্গ। এগুলি সামাজিক কল্যাণের পরিবর্তে কেবলমাত্র আধ্যাত্মিক ক্ষেত্রেই কাজ করে।

## ইতিহাস
বিমলাচরণ লাহা

**বিমলাচরণ লাহা** (জন্ম: ১২৯৮ বঙ্গাব্দ (?) - মৃত্যু ২০ বৈশাখ ১৩৭৬ বঙ্গাব্দ) ছিলেন একজন বাঙালি গবেষক ।

কলকাতার বিখ্যাত লাহা পরিবারে বিমলাচরণের জন্ম হয় । ১৯১৬ খ্রিষ্টাব্দে পালি ভাষায় এমএ পরীক্ষায় প্রথম শ্রেণিতে প্রথম স্থান অধিকার করেন । ১৯২৪ খ্রিষ্টাব্দে তিনি ডক্টরেট উপাধি পান। এরপর তিনি আইন পাস করেন ।

তিনি বহু গবেষণামূলক গ্রন্থের রচয়িতা । বৌদ্ধধর্ম, জৈনধর্ম, আইন, প্রাচীন শ্লোকসমূহ, ইতিহাস, ভূগোল, সভ্যতা, সংস্কৃতি, জাতিতত্ত্ব প্রভৃতি বিষয়ে তাঁর জ্ঞান ছিল । তিনি *বেঙ্গল পাস্ট অ্যান্ড প্রেজেন্ট* পত্রিকার সম্পাদক ছিলেন । এছাড়াও তিনি এশিয়াটিক সোসাইটির সভাপতি, কলকাতার শেরিফ, এবং রয়্যাল এশিয়াটিক সোসাইটির বিশিষ্ট সদস্য ছিলেন । বহু সাংস্কৃতিক প্রতিষ্ঠানের সাথেও তাঁর যোগাযোগ ছিল।

## তথ্যসূত্র

* সংসদ বাঙালি চরিতাভিধান -সংশোধিত চতুর্থ সংস্করণ - প্রথম খণ্ড - সাহিত্য সংসদ

বিষয়শ্রেণী:বাঙালি গবেষক
বিষয়শ্রেণী:বাঙালি লেখক
ব্রজকিশোর চক্রবর্তী

**ব্রজকিশোর চক্রবর্তী** (জন্ম: ১৯১৩ - মৃত্যু: ২৫ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি গোপন বিপ্লবী দল বেঙ্গল ভলান্টিয়ার্সের কার্যকলাপে অংশগ্রহণ করে মেদিনীপুরের ডিস্ট্রিক্ট ম্যাজিস্ট্রেট বার্জ হত্যা ষড়যন্ত্রে অভিযুক্ত হন। মেদিনীপুর সেন্ট্রাল জেলে তিনি ফাঁসিতে শহীদ হন।

## জন্ম শিক্ষাজীবন
ব্রজকিশোর মেদিনীপুরের বল্লভপুরের বাসিন্দা ছিলেন । তার পিতার নাম উপেন্দ্রনাথ চক্রবর্তী। ব্রজকিশোর ছাত্রাবস্থায় ১৯৩০ খ্রিষ্টাব্দে আইন অমান্য আন্দোলনে যোগ দেন।

## বার্জ হত্যাকাণ্ড
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ভারতীয় জাতীয়তাবাদ
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:পশ্চিম মেদিনীপুর জেলার ব্যক্তি
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
ব্রিটিশ ইন্ডিয়ান অ্যাসোসিয়েশন

**ব্রিটিশ ইন্ডিয়ান অ্যাসোসিয়েশন** ১৮৫১ সালের ২৯ অক্টোবর কলকাতায় দ্বারকানাথ ঠাকুর দ্বারা প্রতিষ্ঠিত হয়। রাজা রাধাকান্ত দেব এর প্রথম সভাপতি এবং প্রথম সম্পাদক ছিলেন দেবেন্দ্রনাথ ঠাকুর । বিশিষ্ট সাংবাদিক কৃষ্ণদাস পাল প্রথমে এর সহকারী সম্পাদক এবং পরে (১৮৭৪-১৮৮৪) সম্পাদক ছিলেন। এই প্রতিষ্ঠানের মূল উদ্দেশ্য ছিল ব্রিটিশ ভারতের জনগণের কল্যাণার্থে আন্দোলন পরিচালনা করা। ১৮৫৩ সালের সনদ আইন-১৮৫৩কে কেন্দ্র করে ভারতবাসীর রাজনৈতিক আন্দোলন ও আশা-আকাঙ্ক্ষা সক্রিয় হয়ে উঠে। নতুন সনদ প্রাপ্তিকে সামনে রেখে ভারতবাসীর অভাব-অভিযোগগুলির প্রতি ইংল্যান্ডের কর্তৃপক্ষের দৃষ্টি আকর্ষণ ও আশু ফল লাভের উদ্দেশ্যে তৎকালীন নেতৃবৃন্দ এই অ্যাসোসিয়েশন প্রতিষ্ঠা করেন। প্রতিষ্ঠার অল্প পরেই অ্যাসোসিয়েশনের পক্ষ থেকে ভারত সংস্কারসম্বন্ধীয় একটি স্মারকলিপি ব্রিটিশ পার্লামেন্টে প্রেরণ করা হয়। স্মারকলিপির প্রধান দাবি ছিল ভারতীয় আইন পরিষদের দুই-তৃতীয়াংশ সদস্য হবেন ভারতীয়। প্রতিষ্ঠালগ্ন হতে এ অ্যাসোসিয়েশন ভারতের শিক্ষা, স্বাস্থ্য, রাজস্ব, পুলিশ, আইনকানুন ও প্রশাসন বিষয়ে ভারতীয়দের বিভিন্ন দাবির প্রতি সরকারের দৃষ্টি আকর্ষণ করে। ব্রিটিশ ইন্ডিয়া অ্যাসোসিয়েশনই সর্বপ্রথম ভারতের বিভিন্ন অঞ্চলের মধ্যে পারস্করিক সহযোগিতার ওপর গুরুত্ব আরোপ করে। প্রায় ২৫ বছর এ সভা জাতির মুখপাত্র হিসেবে কাজ করে। ১৮৭০ সালে সরকার কর্তৃক উচ্চশিক্ষা নিয়ন্ত্রণের ব্যবস্থা প্রবর্তনে এ প্রতিষ্ঠান বাঁধা দেয়।

ব্রিটিশ ইন্ডিয়ান অ্যাসোসিয়েশন প্রধানত উচ্চবিত্ত ও শিক্ষিত শ্রেণীর মিলন ভূমি ছিল এবং তাদের স্বার্থ সংরক্ষণে এর বিশেষ নজর ছিল। ১৮৭৫ ও ১৮৭৬ সালে মধ্যবিত্ত শ্রেণী দ্বারা যথাক্রমে ‘ইন্ডিয়া লীগ’ ও ‘ইন্ডিয়ান অ্যাসোসিয়েশন’ প্রতিষ্ঠিত হলে এটি প্রধানত জমিদার শ্রেণীর স্বার্থরক্ষার জন্য বিশেষভাবে সচেষ্ট হয়। ঊনবিংশ শতাব্দীর দ্বিতীয়ার্ধে নবীন শিক্ষিত মধ্যবিত্ত শ্রেণীর অগ্রগতি ও আশা-আকাঙ্ক্ষার সঙ্গে তাল মিলাতে এই প্রতিষ্ঠান ব্যর্থ হয়। যেহেতু উচ্চবিত্ত জমিদারদের দ্বারা পরিচালিত এবং বার্ষিক চাঁদার হার বেশি ছিল, সে জন্য শিক্ষিত বাঙালি কৃষক/রায়ত ও নিম্নবিত্তের সাধারণ মানুষ এ অ্যাসোসিয়েশনকে কখনও নিজেদের আশা-আকাঙ্ক্ষার প্রতীক বলে মনে করে নি। বাংলার মুসলমান সম্প্রদায়ের অধিকাংশই ছিল কৃষক, তাই তারা এই এ্যাসোসিয়েশনের সঙ্গে যুক্ত ছিল না। ১৮৫৬ সালে মুসলমানদের স্বার্থ রক্ষার জন্য কলকাতায় ‘মোহামেডান অ্যাসোসিয়েশন’ গঠিত হয়। অবশ্য ব্রিটিশ ইন্ডিয়ান অ্যাসোসিয়েশন এই নতুন প্রতিষ্ঠানকে স্বাগত জানায়। কলকাতায় ইন্ডিয়ান ন্যাশনাল কনফারেন্স (১৮৮৩ ও ১৮৮৫ সালে) এবং জাতীয় কংগ্রেসের অধিবেশনকালে (১৮৮৬) এই এ্যাসোসিয়েশনের নেতৃবৃন্দ সহযোগিতা করেন।

জমিদার ও অভিজাত শ্রেণীর অনুকূলে এ সংগঠনের কার্যকলাপ থাকা সত্ত্বেও ১৮৫৯ সালের ‘অ্যাক্ট টেন’ এর বিরুদ্ধে নীলকরদের আন্দোলনে এ সংগঠন যোগ দেয় নি, বরং রায়তদের সমর্থন করেছে। নীল চাষের সমস্যা সমাধানকল্পে ১৮৬০ সালে ইংরেজ সরকারকে একটি তদন্ত কমিশন গঠন করতে এ সংগঠন দাবি জানিয়েছে। ১৯৫৪ সালে পশ্চিমবঙ্গে জমিদারি বিলুপ্তির পর এর কার্যক্রম হ্রাস পায়।

## তথ্যসূত্র

* রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ

বিষয়শ্রেণী:বাংলার নবজাগরণ
বিষয়শ্রেণী:১৮৩৮-এ ভারতে প্রতিষ্ঠিত
বিষয়শ্রেণী:১৯৫৪-এ ভারতে বিলুপ্ত
তত্ত্ববোধিনী সভা

**তত্ত্ববোধিনী সভা** হল ব্রাহ্মধর্ম প্রচারের উদ্দেশ্যে প্রতিষ্ঠিত একটি সমিতি। রামমোহন রায়ের মৃত্যুর পর ব্রাহ্ম সমাজ ক্রমশ দুর্বল হয়ে পড়লে দেবেন্দ্রনাথ ঠাকুর একে পুনরুজ্জীবিত করেন এবং এর প্রচার ও প্রসারের উদ্দেশ্যে তিনি ১৮৩৯ সালের ৬ অক্টোবর *তত্ত্বরঞ্জিনী সভা* প্রতিষ্ঠা করেন। পরবর্তীতে রামচন্দ্র বিদ্যাবাগীশ এই সভার দ্বিতীয় অধিবেশনে সভার নতুন নামকরণ করেন **তত্ত্ববোধিনী সভা**। সকল হিন্দুশাস্ত্রের নিগূঢ তত্ত্ব এবং বেদান্ত-প্রতিপাদ্য ব্রহ্মবিদ্যার প্রচার ছিল এর মুখ্য উদ্দেশ্য। ১৮৪২ সালে তত্ত্ববোধিনী সভা ও ব্রাহ্মসমাজ সমম্বিত হয় এবং তত্ত্ববোধিনী সভা ব্রাহ্মসমাজ পরিচালনা ও ব্রাহ্মধর্ম প্রচারের দায়িত্ব গ্রহণ করে। এ সভা তখন ভারতীয় জনগণকে খ্রিষ্টধর্মে দীক্ষা দেওয়ার বিরুদ্ধে ব্যাপক আন্দোলন গড়ে তোলে।

ব্রাহ্মধর্ম প্রচারকল্পে তত্ত্ববোধিনী সভা তিনটি পন্থা অবলম্বন করে: তত্ত্ববোধিনী পাঠশালা স্থাপন, তত্ত্ববোধিনী পত্রিকা ও গ্রন্থপ্রকাশ এবং বেদান্ত-প্রতিপাদ্য ব্রাহ্মধর্মের প্রচারকল্পে তরুণ পণ্ডিতদের দ্বারা বেদাদি শাস্ত্রগ্রন্থের অধ্যয়ন ও সংগ্রহ। প্রথম পর্যায়ে বংশবাটী গ্রামে একটি পাঠশালা প্রতিষ্ঠিত হয়। সেখানে বাংলা ও বাংলার মাধ্যমে সংস্কৃত ও ইংরেজি ভাষার অধ্যয়ন এবং ধর্মগ্রন্থাদি পঠনপাঠনের ব্যবস্থা করা হয়। ১৮৪৩ সালে পাঠশালাটি হুগলির বাঁশবেড়িয়ায় স্থানান্তরিত হয়। এ বছরেরই ১৬ আগস্ট সভার দ্বিতীয় পর্যায়ের কাজ শুরু হয়। এদিন অক্ষয়কুমার দত্তের সম্পাদনায় প্রকাশিত হয় তত্ত্ববোধিনী সভার মুখপত্র তত্ত্ববোধিনী পত্রিকা। এ সময় হতে ব্রাহ্মধর্ম বিষয়ক পুস্তকাদিও প্রকাশিত হতে থাকে। সভার তৃতীয় পর্যায়ের কাজ শুরু হয় ১৮৪৫ সাল থেকে। এ সময় চতুর্বেদ অধ্যয়নের জন্য আনন্দচন্দ্র বিদ্যাবাগীশসহ চারজন ছাত্রকে বারাণসীতে পাঠানো হয়।

তত্ত্ববোধিনী সভা ব্রাহ্মধর্মের প্রচার ছাড়াও বাঙালিদের আধুনিক শিক্ষা, সংস্কৃতি ও সাহিত্য বিষয়ে জ্ঞানদানের উদ্যোগ গ্রহণ করে। তাদের ধর্ম আন্দোলনেও যুক্তিনির্ভর পরিশীলিত মানসিকতার প্রকাশ ঘটে। এসব কারণে ঈশ্বরচন্দ্র গুপ্তের মতো রক্ষণশীল এবং ঈশ্বরচন্দ্র বিদ্যাসাগরের মতো আধুনিক মনোভাবাপন্ন ব্যক্তিত্বও তত্ত্ববোধিনী সভার সঙ্গে যুক্ত হন।

এক সময় সভার প্রতিষ্ঠাতা দেবেন্দ্রনাথের ধর্মমতের পরিবর্তন ঘটে এবং তার সঙ্গে সভার পরিচালকদের অনেক বিষয়ে মতানৈক্য হয়। এর ফলে ১৮৫৯ সালের মে মাসে তত্ত্ববোধিনী সভা উঠে যায় এবং পত্রিকা পরিচালনা ও গ্রন্থাদি প্রকাশনার ভার পড়ে কলকাতা ব্রাহ্মসমাজের ওপর।

## তথ্যসূত্র

* রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ

বিষয়শ্রেণী:বাংলার নবজাগরণ
বিষয়শ্রেণী:১৮৩৯-এ ব্রিটিশ ভারতে প্রতিষ্ঠিত
বিষয়শ্রেণী:নব্য হিন্দুধর্মীয় আন্দোলন
বিষয়শ্রেণী:ব্রাহ্মধর্ম
বিষয়শ্রেণী:কলকাতায় হিন্দুধর্ম
আলেকজান্ডার ডাফ

**আলেকজান্ডার ডাফ** (জন্ম: ১৫ এপ্রিল,১৮০৬ - মৃত্যু: ১২ ফেব্রুয়ারি,১৮৭৮) প্রেসবাইটেরিয়ান যাজকগোষ্ঠীর অনুসারী স্কটল্যান্ডের নাগরিক। ঔপনিবেশিক ভারত সরকারের শিক্ষামূলক এবং সামাজিক নীতিমালা বিষয়ে তার ব্যাপক প্রভাব ছিল। খ্রিষ্টধর্ম প্রচার সঙ্ঘ ‘কমিটি অব দি জেনারেল অ্যাসেম্বলি অব দি চার্চ অব স্কটল্যান্ড অন ফরেন মিশনস’ আলেকজান্ডার ডাফকে প্রথম ধর্মপ্রচারক হিসেবে বাংলায় প্রেরণ করে।

১৮৩০ সালে আলেকজান্ডার ডাফ কলকাতায় আগমন করেন। এর অব্যবহিত পরেই তিনি তৎকালীন শিক্ষানীতি সংক্রান্ত বিতর্কে জড়িত হন। সিভিলিয়ানদের মধ্যে যারা সরকারি শিক্ষা প্রতিষ্ঠানে ইংরেজি ভাষায় শিক্ষাদানের পক্ষে ছিলেন, আলেকজান্ডার ডাফ তাদের সমর্থন করেন। অন্যদিকে প্রাচ্যদেশীয় ভাষায় প্রাচ্যসভ্যতা সম্পর্কে শিক্ষাদানকে যারা সমর্থন করেন তারা ইংরেজি সমর্থকদের নিকট হেরে যান। ১৮৩৫ সালে সরকার ইংরেজি ভাষায় শিক্ষাদান এবং ইউরোপীয় বিজ্ঞান ও সাহিত্য প্রসারের সিদ্ধান্ত গ্রহণ করেন।

আলেকজান্ডার ডাফ ১৮৩০ থেকে ১৮৬৩ সাল পর্যন্ত বাংলায় অবস্থান করেন, তবে মাঝে মাঝে অন্যত্রও ছিলেন। বাংলায় বসবাসের সময় তিনি ধর্মপ্রচারের কাজে বিভিন্ন জায়গায় ভ্রমণ করেন এবং অসংখ্য ধর্মপ্রচারমূলক স্কুল ও দাতব্য প্রতিষ্ঠান স্থাপন করেন। তিনি ১৮৫৭ সালের সিপাহি বিদ্রোহের বিদ্রোহীদের বিরুদ্ধে গৃহীত সরকারের বর্বরোচিত পদক্ষেপের প্রচণ্ড সমালোচনা এবং নীলচাষীদের উপর নিষ্ঠুর নির্যাতনের প্রবল বিরোধিতা করেন। ১৮৫৭ সালে কলকাতা বিশ্ববিদ্যালয় প্রতিষ্ঠা, এর পাঠ্যক্রম প্রণয়ন এবং পরীক্ষা পদ্ধতি প্রবর্তনে তার ভূমিকা ছিল অত্যন্ত সক্রিয়। ১৮৬৩ সাল পর্যন্ত ডাফ বেথুন সোসাইটির সভাপতির দায়িত্ব পালন করেন। তাঁর রচিত *ইন্ডিয়া অ্যান্ড ইন্ডিয়ান মিশনস* গ্রন্থে খ্রিষ্টধর্ম প্রচার সংক্রান্ত উদ্দীপনা এবং তার সাংগঠনিক দক্ষতার প্রকাশ ঘটেছে। ১৮৪৫ থেকে ১৮৪৯ সাল পর্যন্ত তিনি বিখ্যাত পত্রিকা ক্যালকাটা রিভিউ এর সম্পাদক ছিলেন। ১৮৭৮ সালের ১২ ফেব্রুয়ারি আলেকজান্ডার ডাফ মারা যান।

## তথ্যসূত্র

* সংসদ বাঙ্গালি চরিতাভিধান-চতুর্থ সংস্করণ-প্রথম খন্ড-অঞ্জলি বসু 
* D.H. Emmott, "Alexander Duff and the Foundation of Modern Education in India", *British Journal of Educational Studies*, **13** (1965) pp.&nbsp;160–169

## বহি:সংযোগ

বিষয়শ্রেণী:১৮০৬-এ জন্ম
বিষয়শ্রেণী:১৮৭৮-এ মৃত্যু
বিষয়শ্রেণী:বাংলার নবজাগরণ
বিষয়শ্রেণী:খ্রিস্টান ধর্মপ্রচারক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:স্কটিশ বংশোদ্ভূত ভারতীয় ব্যক্তি
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:কলকাতার ব্যবসায়ী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বেরনার্দো বেরতোলুচ্চি

**বেরনার্দো বেরতোলুচ্চি** (; জন্ম ১৬ মার্চ, ১৯৪০ - ২৬ নভেম্বর ২০১৮) ইতালীয় চলচ্চিত্র পরিচালক ও চিত্রনাট্যকার। তার পরিচালিত উল্লেখযোগ্য চলচ্চিত্রসমূহ হল *দ্য কনফরমিস্ট*, *লাস্ট ট্যাঙ্গো ইন প্যারিস*, *১৯০০*, *[[দ্য লাস্ট এমপেরর]]*, *দ্য শেল্টারিং স্কাই*, *[[স্টিলিং বিউটি]]* ও *দ্য ড্রিমার্স*। *দ্য লাস্ট এমপেরর* চলচ্চিত্রের জন্য তিনি সেরা পরিচালক ও সেরা অভিযোজিত চিত্রনাট্য বিভাগে একাডেমি পুরস্কার লাভ করেন। তার কর্মজীবনের স্বীকৃতিস্বরূপ ২০১১ সালে কান চলচ্চিত্র উৎসব আয়োজনে তাকে প্রথমবারের মত প্রদত্ত সম্মানসূচক পাল্ম দর প্রদান করা হয়।

## পুরস্কার ও সম্মাননা
* ২০০৭ - ভেনিস চলচ্চিত্র উৎসবে তার কর্মজীবনের জন্য গোল্ডেন লায়ন

## তথ্যসূত্র

## বহিঃসংযোগ
* 
* Bilge Ebiri, "Bernardo Bertolucci" article from ''Senses of Cinema: Great Directors Critical Database'', September 2004
* Bernardo Bertolucci filmography, etc. from "They Shoot Pictures, Don't They?"
* The religious affiliation of Bernardo Bertolucci

বিষয়শ্রেণী:১৯৪১-এ জন্ম
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় চলচ্চিত্র প্রযোজক
বিষয়শ্রেণী:ইতালীয় পুরুষ চিত্রনাট্যকার
বিষয়শ্রেণী:ইতালীয় নাস্তিক
বিষয়শ্রেণী:ইতালীয় মার্ক্সবাদী
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
বিষয়শ্রেণী:২০১৮-এ মৃত্যু
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী
বিষয়শ্রেণী:সেজার পুরস্কার বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ইতালীয় চিত্রনাট্যকার
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
ভারত সভা

থাম্ব|Inside the Indian Association or Bharat Sabha
**ভারত সভা** () ১৮৭৬ সালে সুরেন্দ্রনাথ বন্দ্যোপাধ্যায় এবং আনন্দ মোহন বোস দ্বারা প্রতিষ্ঠিত ব্রিটিশ ভারতে প্রথম প্রতিষ্ঠিত একটি জাতীয়তাবাদী সংস্থা। এর উদ্দেশ্য ছিল "প্রতিটি বৈধ উপায়ে জনগণের রাজনৈতিক, বৌদ্ধিক এবং বৈষয়িক অগ্রগতি" প্রচার করা। সমিতিটি দেশের বিভিন্ন স্থান থেকে শিক্ষিত ভারতীয় এবং নাগরিক নেতাদের দৃষ্টি আকর্ষণ করেছিল এবং স্বাধীনতার জন্য ভারতের আকাঙ্ক্ষার একটি গুরুত্বপূর্ণ ফোরামে পরিণত হয়েছিল। ভারত সভার প্রথম সভাপতি ছিলেন রেভারেন্ড কৃষ্ণ মোহন বন্দ্যোপাধ্যায়। এটি ভারতীয় জাতীয় কংগ্রেসে মিশে যায়।

## ইতিহাস
সুরেন্দ্রনাথ ব্যানার্জি তার বন্ধু আনন্দ মোহন বোসের সাথে ২৬ সেপ্টেম্বর ১৮৭৬ সালে ইন্ডিয়ান অ্যাসোসিয়েশন প্রতিষ্ঠা করেছিলেন। ১৮৮৫ সালে সর্বভারতীয় জাতীয় কংগ্রেস প্রতিষ্ঠিত হয়েছিল। ১৮৮৬ সালে কলকাতায় কংগ্রেসের দ্বিতীয় অধিবেশনে ভারত সভা কংগ্রেসের কার্যক্রমের সঙ্গে একাত্মতা ঘোষণা করে। কংগ্রেস প্রতিষ্ঠার পর ইন্ডিয়ান অ্যাসোসিয়েশনের গুরুত্ব কিছুটা হ্রাস পায়।

## বঙ্গভঙ্গ
বঙ্গভঙ্গ আন্দোলনে ভারত সভা সক্রিয় ভূমিকা গ্রহণ করে। এর প্রধান উদ্দেশ্য ছিল ১. বিভক্ত পূর্ব ও পশ্চিম বঙ্গের একত্র করা ২. দেশীয় শিল্পের প্রসার। প্রবল আন্দোলনের মুখে ১২ ডিসেম্বর ১৯১১ ব্রিটিশ সরকার বঙ্গভঙ্গ রদ ঘোষণা করে। ভারতের রাজধানী কলকাতা থেকে দিল্লিতে স্থানান্তর করা হয়। এভাবে ভারত সভা বাংলার উদারপন্থি ও চরমপন্থিদের মিলনমেলা হয়ে ওঠে। পাশাপাশি ভারত সভা সরকারি নির্যাতনের প্রতিবাদ এবং রাজনৈতিক ও সামাজিক উন্নয়নমূলক কাজে সহযোগিতা করতে থাকে। ১৯৪৭ সালে ভারত পাকিস্তান বিভক্ত হয়ে যাবার পরও ‘ভারত সভা’ ভারতের বিভিন্ন সেবামূলক কাজে আত্মনিয়োগ করে। এবং জনগণকে বৃহত্তর রাজনৈতিক কর্মকাণ্ডে একজোট করায়।

## তথ্যসূত্র

* রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ
## বহিঃসংযোগ

* 

বিষয়শ্রেণী:বাংলার নবজাগরণ
বিষয়শ্রেণী:১৮৭৬-এ ভারতে প্রতিষ্ঠিত
বিষয়শ্রেণী:ভারতের স্বাধীনতা আন্দোলন
বিষয়শ্রেণী:বেঙ্গল প্রেসিডেন্সি
গ্রেগরি হবলিট

**গ্রেগরি কিং হবলিট** (ইংরেজি ভাষায়: Gregory King Hoblit) (জন্ম: ২৭শে নভেম্বর, ১৯৪৪) মার্কিন চলচ্চিত্র পরিচালক। তার বাবা ছিলেন আইন প্রয়োগকারী গোষ্ঠীর একজন। এ কারণেই হয়তো তার ছবিগুলোতে পুলিশ, অ্যাটর্নি ও আইনি লড়াইয়ের অনেক দৃশ্য দেখা যায়।

হবলিট বেশ কিছু জনপ্রিয় টিভি সিরিজের কয়েক পর্ব পরিচালনা করেছেন। এর মধ্যে উল্লেখযোগ্য হচ্ছে *এনওয়াইপিডি ব্লু*, *এল.এ.* এবং *হিল স্ট্রিট ব্লুস*। এছাড়া টেলিভিশনের জন্য নির্মিত একটি সিনেমাও নির্মাণ করেছেন।

তার স্ত্রী অভিনেত্রী *ডেবরাহ ফ্যারেন্টিনো*। তাদের এক সন্তান রয়েছে।

## পরিচালিত চলচ্চিত্রসমূহ
* Untraceable (২০০৮)
* *[[ফ্র্যাকচার (২০০৭)|ফ্র্যাকচার]]* (২০০৭)
* *হার্টস ওয়ার* (২০০২)
* *[[ফ্রিকোয়েন্সি]]* (২০০০)
* Fallen (১৯৯৮)
* Primal Fear (১৯৯৬)
* Class of '61 (টিভি) (১৯৬৩)

## বহিঃসংযোগ
* 

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন পরিচালক
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
মাইক নিকোল্‌স

thumb|Elaine May, Mike Nichols (1960)
**মাইক নিকোল্‌স** (ইংরেজি ভাষায়: Mike Nichols) (জন্ম: ৬ নভেম্বর, ১৯৩১ - ১৯ নভেম্বর, ২০১৪) মার্কিন টেলিভিশন, মঞ্চ এবং চলচ্চিত্র পরিচালক, লেখক ও প্রযোজক। নিকোল্‌স সেই গুটিকয়েক ব্যক্তিদের একজন যারা বিনোদনের সেরা সবগুলো পুরস্কারই অর্জন করেছেন। নিকোল্‌স অস্কার, গোল্ডেন গ্লোব, গ্র্যামি, এমি এবং টনি অ্যাওয়ার্ড, এই সবগুলোই জিতেছেন। সেরা পরিচালক হিসেবে অস্কার পেয়েছিলেন দ্য গ্র্যাজুয়েট সিনেমার জন্য।

## পরিচালিত চলচ্চিত্রসমূহ

## বহিঃসংযোগ
* 
* Senses of Cinema: Great Directors Critical Database
* 

বিষয়শ্রেণী:১৯৩১-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন মঞ্চ পরিচালক
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:কেনেডি সেন্টার সম্মাননা প্রাপক
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:এএফআই আজীবন সম্মাননা পুরস্কার প্রাপক
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:মার্কিন ইহুদি অভিনেতা
বিষয়শ্রেণী:ইহুদি মার্কিন লেখক
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন পুরুষ ব্লগার
জে রাসেল

**জে রাসেল** (ইংরেজি ভাষায়: Jay Russell) (জন্ম: ১০ই জানুয়ারি, ১৯৬০) মার্কিন চলচ্চিত্র পরিচালক। পরিচালনার পাশাপাশি তিনি চিত্রনাট্যও লিখে থাকেন।

## চলচ্চিত্রসমূহ

## বহিঃসংযোগ
* জে রাসেলের সেলিব্রিটি প্রোফাইল - রটেন টম্যাটোস

বিষয়শ্রেণী:১৯৬০-এ জন্ম
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:কলম্বিয়া ইউনিভার্সিটি স্কুল অব আর্টসের প্রাক্তন শিক্ষার্থী
এফ গ্যারি গ্রে

alt=ফ্যালিক্স গ্যারি গ্রে।|থাম্ব|303x303পিক্সেল|এফ গ্যারি গ্রে
**ফেলিক্স গ্যারি গ্রে** (ইংরেজি ভাষায়: Felix Gary Gray) (জন্ম: ১৭ই জুলাই, ১৯৬৯) মার্কিন মিউজিক ভিডিও ও চলচ্চিত্র পরিচালক। তিনি ৩০ টিরও বেশি মিউজিক ভিডিও নির্মাণ করেছেন যার অনেকগুলো পুরস্কৃতও হয়েছে। চলচ্চিত্র ক্যারিয়ার শুরু করার জন্য তিনি পড়াশোনার জগৎ থেকে বেরিয়ে এসেছিলেন।

## পরিচালিত চলচ্চিত্রসমূহ

## তথ্যসূত্র

## বহিঃসংযোগ
* 
* এফ গ্যারি গ্রে'র সেলিব্রিটি প্রোফাইল - রটেন টম্যাটোস

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন মিউজিক ভিডিও পরিচালক
বিষয়শ্রেণী:আফ্রিকান-মার্কিন
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:আফ্রিকান-মার্কিন চলচ্চিত্র প্রযোজক
বিষয়শ্রেণী:আফ্রিকান-মার্কিন টেলিভিশন প্রযোজক
মার্ক ওয়াটার্স

**মার্ক স্টিভেন ওয়াটার্স** (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"।

মার্ক চিত্রনাট্য লেখক *ডেনিয়েল ওয়াটার্সের* ভাই। তার স্ত্রী মার্কিন অভিনেত্রী *ডাইনা স্পাইবি*। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে।

২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন।

## চলচ্চিত্রসমূহ

## বহিঃসংযোগ
* 
* মার্ক ওয়াটার্সের সেলিব্রিটি প্রোফাইল - রটেন টম্যাটোস

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:ইংরেজি ভাষার চলচ্চিত্র পরিচালক
ব্রায়ান সিংগার

220px|থাম্ব|ডান|২৮তম টোকিও আন্তর্জাতিক চলচ্চিত্র উৎসবে সিংগার
**ব্রায়ান সিংগার** (জন্ম: ১৭ই সেপ্টেম্বর, ১৯৬৫) মার্কিন চলচ্চিত্র পরিচালক ও প্রযোজক। তিনি সমালোচকদের কাছে প্রশংসিত হয়েছেন দ্য ইউজুয়াল সাসপেক্ট্‌স ছবির মাধ্যমে। আর দর্শকদের কাছে জনপ্রিয়তা পেয়েছেন বেশ কিছু বিজ্ঞান কল্পকাহিনীমূলক সিনেমা করে। তার সবচেয়ে জনপ্রিয় সিনেমাগুলোর মধ্যে আছে এক্স-মেন এবং *সুপারম্যান রিটার্নস*।

## চলচ্চিত্রসমূহ

## বহিঃসংযোগ
* 
* Short The Movie Reporter video interview with Singer (2005)
* Tribute.ca Director Bio: Bryan Singer
* ব্রায়ান সিংগারের সেলিব্রিটি প্রোফাইল - রটেন টম্যাটোস

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:মার্কিন ইহুদি
বিষয়শ্রেণী:বাফটা বিজয়ী
বিষয়শ্রেণী:স্যাটার্ন অ্যাওয়ার্ড বিজয়ী
বিষয়শ্রেণী:এলজিবিটিকিউ চলচ্চিত্র পরিচালক
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এলজিবিটিকিউ পরিচালক
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:মার্কিন টেলিভিশন পরিচালক
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:নিউ ইয়র্ক শহরের লেখক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ইউএসসি স্কুল অফ সিনেমাটিক আর্টস এর প্রাক্তন শিক্ষার্থী
বিষয়শ্রেণী:মার্কিন এলজিবিটিকিউ চলচ্চিত্র পরিচালক
বিষয়শ্রেণী:মার্কিন দত্তকপ্রাপ্ত
বিষয়শ্রেণী:মার্কিন যুক্তরাষ্ট্রে শিশু যৌন নির্যাতন
ব্রেট র‌্যাটনার

thumb|right|ব্রেট র‌্যাটনার
**ব্রেট র‌্যাটনার** (ইংরেজি ভাষায়: Brett Ratner) (জন্ম: ২৮শে মার্চ, ১৯৬৯) মার্কিন চলচ্চিত্র ও মিউজিক ভিডিও পরিচালক। তার করা সবচেয়ে জনপ্রিয় ছবিগুলো হচ্ছে "দ্য ফ্যামিলি ম্যান", "আফটার দ্য সানসেট", "রেড ড্রাগন" (হ্যানিবাল সিরিজের অন্তর্গত), রাশ আওয়ার সিরিজ এবং এক্স-মেন: দ্য লাস্ট স্ট্যান্ড। এছাড়া তিনি ফক্স টেলিভিশন নেটওয়ার্কে প্রযোজক হিসেবে কাজ করেন। তিনি প্রিজন ব্রেক সিরিয়ালের অন্যতম প্রযোজক।

## বহিঃসংযোগ
* Official site
* 
* Brett Ratner Producer Profile for The 1 Second Film
* New York Film Academy School of Film and Acting
* ব্রেট র‌্যাটনারের সেলিব্রিটি প্রোফাইল - রটেন টম্যাটোস

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন মিউজিক ভিডিও পরিচালক
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফ্লোরিডার চলচ্চিত্র পরিচালক
বিষয়শ্রেণী:টেলিভিশন বিজ্ঞাপন পরিচালক
বিষয়শ্রেণী:ফ্লোরিডার ইহুদি
বিষয়শ্রেণী:মার্কিন ম্যাগাজিন প্রকাশক (ব্যক্তি)
মাইকেল বে

thumb|right|মাইকেল বে
**মাইকেল বেঞ্জামিন বে** (জন্ম: ১৭ই ফেব্রুয়ারি, ১৯৬৫) মার্কিন চলচ্চিত্র পরিচালক এবং প্রযোজক। বে বেশ কয়েকটি ব্যবসা সফল ছবি নির্মাণ করেছেন। তবে সমালোচকদের কাছে তার করা ছবিগুলো অধিকাংশ ক্ষেত্রেই নেতিবাচক রিভিউ পেয়েছে। তার জনপ্রিয় ছবিগুলোর মধ্যে রয়েছে ট্রান্সফর্মার্স, আর্মাগেডন, দ্য রক, পার্ল হারবার, ব্যাড বয়েস এবং ব্যাড বয়েস ২। এছাড়া বে লস এঞ্জেলেসের মিউজিক ভিডিও নির্মাণকারী প্রতিষ্ঠান "প্রোপাগান্ডা ফিল্মস"-এর অন্যতম সদস্য।

## পরিচালিত চলচ্চিত্রসমূহ
শেষের বন্ধনীর ভেতর রটেন টম্যাটোস রেটিং উল্লেখ করা হয়েছে।
* Bad Boys (১৯৯৫) (৪৩%)
* The Rock (১৯৯৬) (৬২%)
* Armageddon (১৯৯৮) (৪০%)
* *[[পার্ল হার্বার (চলচ্চিত্র)|পার্ল হার্বার]]* (২০০১) (২৪%)
* Bad Boys II (২০০৩) (২৪%)
* The Island (২০০৫) (৪০%)
* Transformers (২০০৭) (৫৭%)

## বহিঃসংযোগ

* Official website and Blog
* Michael Bay's production company, The Institute for the Development of Enhanced Perceptual Awareness 
* 
* Michael Bay Videography, Michael Bay's music video filmography at The Music Video Database.
* Transformers Movie - Interview With Michael Bay

বিষয়শ্রেণী:১৯৬৫-এ জন্ম
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন মিউজিক ভিডিও পরিচালক
বিষয়শ্রেণী:স্যাটার্ন অ্যাওয়ার্ড বিজয়ী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন টেলিভিশন প্রযোজক
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন ইহুদি অভিনেতা
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:টেলিভিশন বিজ্ঞাপন পরিচালক
বিষয়শ্রেণী:ওয়েসলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়ার ইহুদি
বিষয়শ্রেণী:ক্যালিফোর্নিয়ার টেলিভিশন প্রযোজক
বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন দত্তকপ্রাপ্ত
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:২০শ শতাব্দীর মার্কিন ইহুদি
ফ্র্যাংকলিন স্ক্যাফনার

**ফ্র্যাংকলিন জেমস স্ক্যাফনার** (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন।

## চলচ্চিত্রসমূহ

## বহিঃসংযোগ
* ফ্র্যাংকলিন স্ক্যাফনারের সেলিব্রিটি প্রোফাইল - রটেন টম্যাটোস

বিষয়শ্রেণী:১৯২০-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:এমি পুরস্কার বিজয়ী
বিষয়শ্রেণী:জাপানে মার্কিন প্রবাসী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
ধ্রুপদী অর্থনীতি

অ্যাডাম স্মিথ, ডেভিড রিকার্ডো থেকে শুরু করে ১৯৩৬ সালে Keynes The General Theory প্রকাশের পূর্ব প্রর্যন্ত বিস্তৃত সময়ে বিভিন্ন অর্থনীতিবিদ গনের দেওয়া আয় ও নিয়োগ স্নংক্রান্ত মতবাদের সংমিলিত রূপ কে একত্রে ক্ল্যাসিক্ল্যল মডেল বলে ।
মূল বক্তব্যঃ ক্ল্যাসিক্ল্যল অর্থনীতিবিদের মতে সামষ্টিক অর্থনীতির ভারসাম্য সব সময় পূর্ণ নিয়োগ প্রর্যায়ে স্থির থাকবে এবং Say’s এর The Quantity Theory Of Money মূল বক্তব্য সত্য হবে ।তারা মনে করেন দ্রব্য ও সামগ্রিক সেবা ও মোট চাহিদা(AD) তুলনায় কম হতে পারে না ।Say’s বলেছেন যোগান নিজেই তার স মপ রিমান চাহিদা সৃস্টি করে (Supply Creates It’s Own Demand )তাই অর্থনীতিতে সামগ্রিক যোগান সমান হয় সামগ্রিক চাহিদা (AS = AD) ।সাময়িক ভাবে AS=AD নাও হতে পারে তবে দীর্ঘকালে AS=AD হতে পারে তখন পূর্ণ নিয়োগ বিচ্ছুতি কোন সম্ভাবনা নেই ।
অনুমতি শর্তঃ
১)হ্রাসক্রত মজুরিতে শ্রমিকরা কাজ করতে ইচ্ছুক ।
২)অর্থ শুধু মাত্র বিনিময়ের মাধ্যম হিসেবে কাজ করে ।
৩)ব্যক্তি তন্ত্রবাদ ও পূর্ণ প্রতিযোগিতা বিদ্যমান ।
৪)I=S শর্ত সাপেক্ষে সুদের হার নির্ধারিত এবং সুদের হারের ভূমিকা গৌন ।
উপরের অনুমিত শর্তের ভিত্তিতে ক্ল্যসিকাল মডেল উপাস্থাপনা কালে তিনটি বাজার ব্যবস্থা লক্ষ্য করা যায়।
১)শ্রম বাজার
২)অর্থবাজার
৩)উৎপাদন বাজার
শ্রম বাজার ও অর্থ বাজারের সাথে উৎপাদন বাজার সমন্বয় ঘটিয়ে পূর্ণাঙ্গ ক্ল্যাসিক্যাল মডেল পাওয়া যায় । যার বিশ্লেষন দেওয়া হল ।
১)শ্রম বাজারঃ ক্ল্যাসিক্যাল অর্থনীতিবিদের মতে শ্রমের চাহিদা ও যোগান প্রকৃত মজুরির উপর নির্ভরশীল তবে প্রকৃত মজুরির সাথে শ্রমের যোগানের সম্পর্ক ধনাত্নক তাই শ্রমের যোগান রেখা ডান দিকে নিম্মগামী ।অন্যদিকে প্রকৃত মজুরির সাথে শ্রমের যোগান রেখা ডানদিকে ঊর্ধগামী হয় ।

বিষয়শ্রেণী:অর্থনীতি
গোকোভা উপসাগর

**গোকোভা উপসাগর** (তুর্কি ভাষায়: Gökova körfezi বা Kerme körfezi, গ্রিক ভাষায়: Κεραμεικός κόλπος, লাতিন ভাষায়: Ceramicus Sinus, ইংরেজি ভাষায়: Ceramic Gulf) ইজিয়ান সাগরের জলখাত। এটি দক্ষিণ-পশ্চিম তুরস্কের কস বা কারমি উপসাগরের প্রাচীন নাম। এই উপসাগরের তীরে বিখ্যাত হ্যালিকারণ্য'সাস শহর অবস্থিত ছিল।

বিষয়শ্রেণী:ভূমধ্যসাগরের ভূবেষ্টিত উপসাগর
বিষয়শ্রেণী:তুরস্কের ভূবেষ্টিত উপসাগর
বিষয়শ্রেণী:এজিয়ান সাগরের ভূবেষ্টিত উপসাগর
বনোয়া মঁদেলব্রো

thumb
**বনোয়া মঁদেলব্রো** () একজন পোলীয়-বংশোদ্ভূত ফরাসি গণিতবিদ। তিনি গণিতের একটি আলাদা শাখা হিসেবে ফ্র‌্যাক্টাল জ্যামিতির উন্নয়ন সাধন করেন। মঁদেলব্রো ১৯২৪ সালে পোল্যান্ডের ওয়ারস'-তে জন্মগ্রহণ করেন। তিনি ফ্রান্স ও মার্কিন যুক্তরাষ্ট্রে পড়াশোনা করেন। তিনি ১৯৫২ সালে প্যারিস বিশ্ববিদ্যালয় থেকে গণিতে ডক্টরেট অর্জন করেন। তিনি হার্ভার্ড বিশ্ববিদ্যালয়ে অর্থনীতি, ইয়েল বিশ্ববিদ্যালয়ে প্রকৌশলবিদ্যা, আলবার্ট আইনস্টাইন চিকিৎসা বিশ্ববিদ্যালয়ে শারীরবিদ্যা এবং প্যারিস ও জেনেভা বিশ্ববিদ্যালয়ে গণিতের অধ্যাপনা করেছেন। ১৯৫৮ সাল থেকে তিনি নিউ ইয়র্ক অঙ্গরাজ্যে আইবিএম-এর টি জে ওয়াটসন গবেষণা কেন্দ্রে একজন ফেলো হিসেবে কর্মরত আছেন। প্রথাগত জ্যামিতির তুলনায় ফ্র‌্যাক্টাল জ্যামিতিতে মাত্রাকে অধিকতর বিমূর্ত দৃষ্টিভঙ্গিতে বিবেচনা করা হয়। বর্তমানে বিজ্ঞান ও প্রযুক্তির নানা ক্ষেত্রে এটি প্রযুক্ত হচ্ছে।

বিষয়শ্রেণী:ফরাসি গণিতবিদ
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:১৯২৪-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:হার্ভার্ড বিশ্ববিদ্যালয়ের ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:ইয়েল বিশ্ববিদ্যালয়ের শিক্ষক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফ্রান্সের নাগরিকীকৃত নাগরিক
এ বিউটিফুল মাইন্ড (চলচ্চিত্র)

***আ বিউটিফুল মাইন্ড*** (ইংরেজি ভাষায়: A Beautiful Mind) একাডেমি পুরস্কার বিজয়ী মার্কিন চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক ছিলেন রন হাওয়ার্ড। এর কাহিনী নেয়া হয়েছে ১৯৯৮ সালের পুলিৎজার পুরস্কার পাওয়া সিলভিয়া নাসার একই নামের বেস্ট সেলিং উপন্যাস থেকে।

কাহিনীটি অণুপ্রাণিত হয়েছে নোবেল পুরস্কার বিজয়ী গণিতবিদ জন ন্যাশের জীবন থেকে। মূল চরিত্রে অভিনয় করেছে রাসেল ক্রো। সংকেতলিপি নিয়ে এক গোপন কাজে গণিতবিদ জন ন্যাশের আত্মনিয়োগ করার পর দুর্বিষহ হয়ে ওঠা তার জীবন নিয়ে বায়োগ্রাফীধর্মী মুভি এটি। তিনি কয়েকজন মানুষকে দেখতে পান, তাদের সাথে কথা বলেন কিন্তু তিনি জানেন না এরা বাস্তবে নেই! একসময় কল্পপনার রাজ্যকে জয়, অতঃপর নোবেল অর্জন।

চলচ্চিত্রটি ২০০১ এর চারটি ক্ষেত্রে একাডেমি পুরস্কার জেতে - সেরা ছবি, সেরা পরিচালক, সেরা পরিবর্তিত চিত্রনাট্য এবং সেরা পার্শ্ব অভিনেত্রী।

## তথ্যসূত্র

## বহিঃসংযোগ

* 
* 
* *[https://web.archive.org/web/20080507140222/http://movies.msn.com/movies/movie.aspx?m=169 A Beautiful Mind]* at MSN Movies

বিষয়শ্রেণী:২০০১-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০০০-এর দশকের জীবনীসংক্রান্ত নাট্য চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:নোবেল বিজয়ী সম্পর্কে চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:নিউ জার্সিতে ধারণকৃত চলচ্চিত্র
বিষয়শ্রেণী:ভার্জিনিয়ার পটভূমিতে চলচ্চিত্র
বিষয়শ্রেণী:১৯৪০-এর দশকের পটভূমিতে চলচ্চিত্র
বিষয়শ্রেণী:১৯৫০-এর দশকের পটভূমিতে চলচ্চিত্র
বিষয়শ্রেণী:১৯৬০-এর দশকের পটভূমিতে চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:১৯৯০-এর দশকের পটভূমিতে চলচ্চিত্র
বিষয়শ্রেণী:গণিত বিষয়ক চলচ্চিত্র
বিষয়শ্রেণী:প্রিন্সটন বিশ্ববিদ্যালয়
বিষয়শ্রেণী:গণিতবিদদের জীবনীমূলক চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:জীবনী অবলম্বনে চলচ্চিত্র
বিষয়শ্রেণী:ম্যাসাচুসেটসের পটভূমিতে চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
জপমালা ঘোষ

**জপমালা ঘোষ** (জন্ম: ৩১ অক্টোবর ১৯৩১ - মৃত্যু: ১৮ মে ১৯৯৯) একজন বাঙালি গায়িকা। পিতা জীবনকৃষ্ণ মজুমদার। তার প্রাথমিক শিক্ষা পিতার কাছে। তিনি মূলত ছড়ার গান গাওয়ার জন্য বিখ্যাত। জপমালা ঘোষের জন্ম হয় বর্তমান মায়ানমারের রেঙ্গুনে। আদি নিবাস অসমের ডিগবয়ে। ছোটবেলায় কলকাতার আকাশবাণীতে *শিশুমহলে* গান গাইতেন। ১৯৫০ খ্রিস্টাব্দে আকাশবাণীর গল্পদাদুর আসরে প্রথম গান করেন। ১৯৫৪ খ্রিষ্টাব্দে কলম্বিয়া রেকর্ড কম্পানি থেকে তার প্রথম রেকর্ড বের হয় প্রবীর মজুমদারের কথা ও সুরে *কাটুম-কুটুম* । তিনি ১৯৫৬ খ্রিষ্টাব্দ থেকে আকাশবাণীর নিয়মিত শিল্পী ছিলেন । 

যোগীন্দ্রনাথ সরকারের জন্মশতবর্ষে তারাশঙ্কর বন্দ্যোপাধ্যায় প্রভৃতি কয়েকজন সাহিত্যিকের অনুরোধে *অ-এ অজগর আসছে তেড়ে* ও *হারাধনের দশটি ছেলে* রেকর্ড করেন । তার গাওয়া গানের প্রায় ১৫০টি রেকর্ড বা ক্যাসেট আছে । ভাওয়াইয়াগানেও তিনি দক্ষ ছিলেন ।

## জন্ম ও শিক্ষাজীবন

## কর্মজীবন

## সংগীত জীবন

## পুরস্কার ও সম্মাননা

## তথ্যসূত্র

## বহি:সংযোগ
* সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

বিষয়শ্রেণী:১৯৩১-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৫০-এ জন্ম
শ্রীজীব ন্যায়তীর্থ

**শ্রীজীব ন্যায়তীর্থ** (২৬ জানুয়ারি ১৮৯৩ - ২৮ অক্টোবর ১৯৯২) একজন বিশিষ্ট সংস্কৃতজ্ঞ পণ্ডিত ।

## প্রথম জীবন
শ্রীজীব ন্যায়তীর্থ বর্তমান পশ্চিমবঙ্গের ভাটপাড়ার বাসিন্দা ছিলেন । তার পিতার নাম পঞ্চানন তর্করত্ন । পিতার চতুষ্পাঠীতে তার পড়াশোনা শুরু হয় । কলকাতার সংস্কৃত কলিজিয়েট স্কুল থেকে দুটি বিষয়ে লেটার নিয়ে প্রবেশিকা, রিপন কলেজ (বর্তমান সুরেন্দ্রনাথ কলেজ) থেকে সংস্কৃত বি.এ এবং কলকাতা বিশ্ববিদ্যালয় থেকে প্রথম বিভাগে এম.এ পাস করে স্বর্ণপদক লাভ করেন । এর আগে বারাণসীতে মহামহোপাধ্যায় রাখালদাস ন্যায়রত্নের কাছে ন্যায়শাস্ত্র অধ্যয়ন করে কাব্য, ব্যাকরণ, ন্যায়তীর্থ পরীক্ষায় কৃতিত্বের সাথে উত্তীর্ণ হন । পণ্ডিত হরপ্রসাদ শাস্ত্রীর তত্ত্বাবধানে গবেষণা করে ডক্টরেট হন ।

## কর্মজীবন
পিতার চতুষ্পাঠীতে অধ্যাপনা করে কর্মজীবন শুরু হয় । এরপর তিনি নৈহাটি ঋষি বঙ্কিমচন্দ্র কলেজ (১৯৪০-১৯৬৩), কলকাতা বিশ্ববিদ্যালয় এবং যাদবপুর বিশ্ববিদ্যালয়ে অধ্যাপনা করেন । বেনারস হিন্দু বিশ্ববিদ্যালয়ের সাথেও তার যোগ ছিল । সংস্কৃত ছাড়া বাংলা, হিন্দি এবং ইংরেজিতেও তিনি দক্ষ ছিলেন ।

শতাধিক মৌলিক রচনা ছাড়াও সাতটির বেশি গবেষণাধর্মী গ্রন্থ তিনি রচনা করেন । ১৯৮৩ খ্রিষ্টাব্দে তিনি মহাভারতের নীলকণ্ঠের টীকার হিন্দি অনুবাদের কাজ শেষ করেন । এটি ছিল খুবই দুরূহ একটি কাজ । সারা জীবন ধরে তিনি একটু একটু করে রচনা করেছেন চিত্রালঙ্কার বিষয়ক কাব্য ও চিত্রধর্মী গ্রন্থ *সারস্বত শতকম্* । এ ছাড়া সংস্কৃতে অনেকগুলি হাস্যরসাত্মক প্রহসন, নাটক এবং কাব্যগ্রন্থ রচনা করেছেন ।

## সম্মান এবং পুরস্কার
তিনি প্রয়াগ বিদ্বৎসমাজ দ্বারা *মহামহিমোপাধ্যায়*, নবদ্বীপ পণ্ডিতসমাজ দ্বারা *ব্যাকরণ শিরোমণি* আখ্যা পান । তিনি ১৯৬৮ খ্রিষ্টাব্দে রাষ্ট্রপতি পুরস্কার, ১৯৮৬ খ্রিষ্টাব্দে এশিয়াটিক সোসাইটির ফেলোশিপ, ১৯৮৯ খ্রিষ্টাব্দে বিশ্বভারতী বিশ্ববিদ্যালয়ের *[[দেশিকোত্তম]]* এবং ওই বছরই সম্পূর্ণানন্দ সংস্কৃত বিশ্ববিদ্যালয় থেকে *মহামহোপাধ্যায়* উপাধি লাভ করেন ।

## রচিত গ্রন্থ
* পুরুষ রমণীয়ম্
* মহাকবি কালিদাস
* মাধুরী সুন্দরম্
* বিবেকানন্দ চরিতম্
* চণ্ডতাণ্ডবম্ (দ্বিতীয় বিশ্বযুদ্ধ অবলম্বনে প্রহসন)
* দধি আত্মদানম্
* রামকৃষ্ণ চরিতম্
* ঋতুচক্রমনম্
* পাণ্ডব বিক্রমম্ (১৮ সর্গের মহাকাব্য)
* সোর্স অফ নলেজ
* অ্যান্টিকুইটি অফ ন্যায়শাস্ত্র

## তথ্যসূত্র

* সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

বিষয়শ্রেণী:সংস্কৃত সাহিত্যিক
বিষয়শ্রেণী:বাঙালি গবেষক
বিষয়শ্রেণী:১৮৯৩-এ জন্ম
বিষয়শ্রেণী:১৯৯২-এ মৃত্যু
ভালেন্তিনা লিসিৎসা

**ভালেন্তিনা লিসিৎসা** (ইউক্রেনীয় ভাষায়: Валентина Лисиця) ইউক্রেনে জন্মগ্রহণকারী একজন ক্লাসিকাল পিয়ানোবাদক। তিনি বর্তমানে মার্কিন যুক্তরাষ্ট্রে বসবাস করছেন। তিনি বিশ্বের সর্বত্র বিভিন্ন মর্যাদাপূর্ণ কনসার্ট ভেন্যুতে পিয়ানো বাজিয়ে থাকেন। তার স্বামী আলেক্সেই কুজনেতসফ-ও একজন পিয়ানোবাদক, এবং তিনি লিসিৎসার সাথে দ্বৈত-পিয়ানোবাদন করেন।

## জীবনী
লিসিৎসা ইউক্রেনের রাজধানী কিয়েভে জন্মগ্রহণ করেন। তার বাবা-মা কেউই সঙ্গীতজ্ঞ ছিলেন না। তিনি তিন বছর বয়সে পিয়ানো বাজানো শুরু করেন এবং চার বছর বয়সে তার প্রথম একক বাদন (সোলো রিসাইটাল) সম্পন্ন করেন। যদিও ছোটবেলা থেকেই লিসিৎসার সঙ্গীতে ঝোঁক ছিল, তখন তার ইচ্ছে ছিল বড় হয়ে একজন দাবাড়ু হবেন। তিনি প্রথমে প্রতিভাবান ছাত্রদের জন্য বিশেষ সঙ্গীত স্কুল লিসেংকো সঙ্গীত স্কুল-এ, এবং তার পর কিয়েভ কনজার্ভেটরি-তে সঙ্গীত শিক্ষা লাভ করেন। শেষোক্ত প্রতিষ্ঠানেই তিনি হবু স্বামী কুজনেতসফের দেখা পান। কুজনেতসফের সাথে সাক্ষাতের পরেই লিসিৎসা সঙ্গীতের ব্যাপারে আরও মনোযোগী হয়ে ওঠেন। ১৯৯১ সালে তারা দুইজনে বিশ্বে দ্বৈত পিয়ানোবাদনের সবচেয়ে গুরুত্বপূর্ণ প্রতিযোগিতায় — The Murray Dranoff Two Piano Competition -এ -- প্রথম পুরস্কার লাভ করেন। ঐ বছরই তারা কর্মজীবন প্রসারের উদ্দেশ্যে মার্কিন যুক্তরাষ্ট্রে চলে আসেন।

ভালেন্তিনা এরপর তার একক পিয়ানোবাদন ক্যারিয়ার শুরু করেন। তিনি বিশ্বখ্যাত কার্নেগি হল, এভ্‌রি ফিশার হল এবং মুজিকভেরাইন-এ বাজিয়েছেন। এ পর্যন্ত তিনি বেশ কিছু অডিও সিডি ও কিছু ডিভিডি প্রকাশ করেছেন।

## বহিঃসংযোগ
* ভালেন্তিনা লিসিৎসার ওয়েবসাইট
* ইউটিউবে ভালেন্তিনা লিসিৎসার ভিডিওসমূহ

বিষয়শ্রেণী:ইউক্রেনীয় ক্লাসিকাল পিয়ানোবাদক
বিষয়শ্রেণী:মহিলা ক্লাসিকাল সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন পিয়ানোবাদক
বিষয়শ্রেণী:১৯৭৩-এ জন্ম
বিষয়শ্রেণী:রুশ বংশোদ্ভূত ইউক্রেনীয় ব্যক্তি
বিষয়শ্রেণী:২১শ শতাব্দীর মার্কিন পিয়ানোবাদক
লেখনী

থাম্ব|লেখনী
যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে **লেখনী** () বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে।

## প্রাচীন লেখনী
পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল।

১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।

বিষয়শ্রেণী:লেখনী
অস্ট্রিয়া-হাঙ্গেরি

**অস্ট্রো-হাঙ্গেরীয় সম্রাজ্য** (**অস্ট্রিয়া-হাঙ্গেরি** নামেও পরিচিত) বলতে একটি দ্বৈত রাজত্ব বা দ্বৈত রাষ্ট্রকে বোঝায়। ১৮৬৭ থেকে ১৯১৮ সাথ তথা প্রথম বিশ্বযুদ্ধের সমাপ্তি পর্যন্ত মধ্য ইউরোপে একটি সম্মিলিত রাজত্ব হিসেবে এই দ্বৈত রাষ্ট্রের অস্তিত্ব ছিল। ১৮০৪ থেকে ১৮৬৭ পর্যন্ত কেবল অস্ট্রীয় সম্রাজ্য নামে একটি রাজত্ব ছিল। ১৮৬৭ সালে সেখানকার ক্ষমতাসীন ''হাসবুর্গ রাজবংশ'' এবং হাঙ্গেরীয় নেতৃত্বের মধ্যে একটি সমঝোতা হয়। এই সমঝোতার ফলেই "অস্ট্রো-হাঙ্গেরীয় সম্রাজ্যের" আবির্ভাব ঘটে।

সম্মিলিত রাষ্ট্রটি বিপুল শক্তির অধিকারী ছিল।  কিন্তু একই সাথে সে অঞ্চলে জাতীয় চেতনা বৃদ্ধি পেতে থাকে। একসময় দেখা যায় সাম্রাজ্যের মধ্যকার ১১টি পৃথক পৃথক জাতিগোষ্ঠীর পৃথক পৃথক ক্ষমতা দ্বারা কেন্দ্রীয় নেতৃত্বে বিতর্কের সৃষ্টি হচ্ছে। এই পুরো সময় জুড়ে হাসবুর্গ রাজবংশ অস্ট্রীয় সাম্রাজ্য এবং হাঙ্গেরীয় সাম্রাজ্যের নেতৃত্বে আসীন ছিল। তারা আত্ম-নিয়ণ্ত্রিত সরকার ব্যবস্থার সুবিধা ভোগ করত এবং যুগ্ম বিষয়াদিতে হস্তক্ষেপের অধিকার রাখত। মূলত পররাষ্ট্র ও প্রতিরক্ষা নীতিতে তাদের কর্তৃত্ব ছিল। এই বিশাল রাজতন্ত্রের পুর্ণ নাম হিসেবে তারা বেছে নিয়েছিল, "The Kingdoms and Lands Represented in the Imperial Council and the Lands of the Crown of St. Stephen"।

এই দ্বৈত রাষ্ট্রের রাজধানী ছিল ভিয়েনা। ভৌগলিকভাবে অস্ট্র-হাঙ্গেরীয় সাম্রাজ্য ছিল ইউরোপের দ্বিতীয় বৃহত্তম রাষ্ট্র। প্রথম ছিল রুশ সাম্রাজ্য। এছাড়া জনসংখ্যার দিক দিয়ে এই রাষ্ট্র ছিল তৃতীয়, রুশ ও জার্মান সম্রাজ্যের পরেই। বর্তমানে এই সমগ্র অঞ্চলের মোট জনসংখ্যা প্রায় ৬৯ মিলিয়ন। অস্ট্রো-হাঙ্গেরীয় সাম্রাজ্য বেশ কিছু ভাষা সরকারিভাবে স্বীকৃত ছিল। এই ভাষাগুলোতে সাম্রাজ্যের নামগুলো ছিল এরকম:
* জার্মান: Österreich-Ungarn
* হাঙ্গেরীয়: Osztrák–Magyar Monarchia
* Czech: Rakousko-Uhersko
* ইতালীয়: Austria-Ungheria
* লিথুয়ানীয়: Austro-Vengrija
* পোলীয়: Austro-Węgry
* রুমানীয়: Austro-Ungaria
* স্লোভাক: Rakúsko-Uhorsko
* স্লোভেনীয়: Avstro-Ogrska
* ক্রোয়েশীয়: Austro-Ugarska
* সার্বীয়: Austro-Ugarska/Aустро-Угарска
* ইউক্রেনীয়: Австро-Угорщина
* Rusyn: Австро-Магярщина

## তথ্যসূত্র

## বহিঃসংযোগ

* The Austro-Hungarian Military
* Heraldry of the Astro-Hungarian Empire
* Austria–Hungary - extensive list of heads of state, ministers, and ambassadors
* History of Austro-Hungarian currency
* Austria-Hungary, Dual Monarchy
* The Austro-Hungarian Army in the Italian Dolomites (in italian)


বিষয়শ্রেণী:প্রথম বিশ্বযুদ্ধ
বিষয়শ্রেণী:ইউরোপের প্রাক্তন রাষ্ট্র
বিষয়শ্রেণী:অস্ট্রিয়ার ইতিহাস
বিষয়শ্রেণী:হাঙ্গেরির ইতিহাস
বিষয়শ্রেণী:খ্রিস্টান রাষ্ট্র
বিষয়শ্রেণী:প্রাক্তন সাম্রাজ্য
বাংলাদেশ পল্লী উন্নয়ন একাডেমি

right|thumb|220px|বাংলাদেশ পল্লী উন্নয়ন একাডেমি
**বাংলাদেশ পল্লী উন্নয়ন একাডেমি** বা **বার্ড**, বাংলাদেশের পল্লী উন্নয়ন ও সমবায় বিভাগের অধীনস্থ একটি স্বায়ত্বশাসিত প্রতিষ্ঠান। ১৯৫৯ সালে প্রতিষ্ঠিত এ প্রতিষ্ঠানটি পল্লী উন্নয়নের ক্ষেত্রে প্রশিক্ষণ, গবেষণা ও প্রায়োগিক গবেষণার মাধ্যমে পল্লী অঞ্চলের মানুষের আর্থ-সামাজিক উন্নয়ন তথা পল্লীর দারিদ্র্য বিমোচনে নিরলস সহায়তা করে যাচ্ছে। প্রতিষ্ঠানটি কুমিল্লা শহর থেকে ১০ কিলোমিটার পশ্চিমে কোটবাড়ীতে অবস্থিত।

বার্ড ১৯৫৯ সালের ২৭শে মে তৎকালীন সরকার কর্তৃক প্রবর্তিত বিএইড (VAID) প্রকল্প বাস্তবায়নের সাথে সম্পৃক্ত মাঠ পর্যায়ের কর্মকর্তাদের গ্রামের অবহেলিত জনমানুষের সমস্যাসহ গ্রামের সার্বিক অবস্থা সম্পর্কে ধারণা দেওয়ার লক্ষ্যে **পাকিস্তান গ্রাম উন্নয়ন একাডেমি** নামে প্রতিষ্ঠিত হয়। সে সময় একাডেমির প্রতিষ্ঠাতা পরিচালক হিসেবে নেতৃত্ব দেন প্রখ্যাত পল্লী উন্নয়ন গবেষক, দার্শনিক ও সমাজসেবক ড. আখতার হামিদ খান। পরবর্তীতে বাংলাদেশের স্বাধীনতার পর এ প্রতিষ্ঠানটি বর্তমান নামে নামান্তরিত হয়। বর্তমানে এর মহাপরিচালকের দায়িত্ব পালন করছেন জনাব মোঃ শাহজাহান।

## আরও দেখুন
* গবেষণা
* ড. আখতার হামিদ খান

## বহিঃসংযোগ

* বার্ডের ওয়েবসাইট
* কুমিল্লা জেলা তথ্য বাতায়ন
* বাংলাদেশ কেবিনেট ওয়েব পোর্টালে বার্ড, কুমিল্লা

বিষয়শ্রেণী:১৯৫৯-এ প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের পল্লী উন্নয়ন সংস্থা
বিষয়শ্রেণী:বাংলাদেশের অর্থনীতি
বিষয়শ্রেণী:আন্তর্জাতিক উন্নয়ন
বিষয়শ্রেণী:পল্লী উন্নয়নে স্বাধীনতা পুরস্কার বিজয়ী
বিষয়শ্রেণী:কুমিল্লা জেলা
বিষয়শ্রেণী:কুমিল্লা ভিত্তিক সংগঠন
বিষয়শ্রেণী:স্বাধীনতা পুরস্কার বিজয়ী
শম্ভুনাথ পণ্ডিত

**শম্ভুনাথ পণ্ডিত** (জন্ম: ১৮২০ - মৃত্যু: ৬ জুন ১৮৬৭) একজন বাঙালি আইনজীবী, কলকাতা হাইকোর্টের প্রথম ভারতীয় বিচারপতি এবং বাংলার নবজাগরণের উল্লেখযোগ্য ব্যক্তিত্ব।

## জন্ম ও শিক্ষাজীবন
তার জন্ম হয়েছিল কলকাতায়। পিতা সদাশিব পণ্ডিত ছিলেন কাশ্মীরি পণ্ডিত বংশোদ্ভূত। কাকার কাছে প্রতিপালিত হন শম্ভুনাথ এবং লক্ষ্ণৌতে উর্দু ভাষা ও ফারসি শিক্ষা নেন। ১৪ বছর বয়েসে কলকাতার ওরিয়েন্টাল সেমিনারি স্কুলে পড়া শুরু করেন।

## কর্মজীবন
১৮৪১ সালে সদর দেওয়ানী কোর্টের নথি সংরক্ষকের কাজে যোগ দেন তিনি। আইন বিষয়ে অভিজ্ঞতা সঞ্চয় করে মুহুরীর পদ পান ১৮৪৫ সালে। এই সময় একটি আইন বিষয়ক বই রচনা করলে সরকারের সু নজর পড়ে তার ওপর। ১৮৪৮ খ্রিষ্টাব্দে আইন পরীক্ষায় পাশ করে ফৌজদারি শাখায় ওকালতি করতে থাকেন। ১৮৫৫ সালে প্রেসিডেন্সি কলেজের আইনের অধ্যাপক, ১৮৬২ সালে সিনিয়র সরকারি আইনজীবী নির্বাচিত হন। ১৮৬৩ সালে কলকাতা উচ্চ আদালতে প্রথম ভারতীয় বিচারপতি হিসেবে কাজ শুরু করেন ও আমৃত্যু এই পদে আসীন ছিলেন। হিন্দু প্যাট্রিয়ট পত্রিকায় আইন বিষয়ে প্রবন্ধ লিখতেন। ভবানীপুর ব্রাহ্মসমাজের সভাপতি এবং ৩১/১০/১৮৫১ তারিখে প্রতিষ্ঠিত ব্রিটিশ ইণ্ডিয়ান অ্যাসোসিয়েশনের প্রতিষ্ঠাতা-সদস্য ছিলেন। ১৮৪৯ সালে বেথুন স্কুল প্রতিষ্ঠা হলে দৃষ্টান্ত স্থাপন করতে ও স্ত্রী শিক্ষায় উৎসাহ প্রদান করতে নিজের কন্যাকে সেখানে ভর্তি করেন। লাখেরাজ জমি সম্পর্কে তার মতামত এ সম্পর্কে বিচার-ব্যবস্থা সহজ করেছেন। রেগুলেশন ল' সম্পর্কে তার রচনা এবং পিয়ার্সনের 'বাক্যবলী' গ্রন্থে তার আইন সম্পর্কে বঙ্গীকরণ উল্লেখযোগ্য। আদি ব্রাহ্মসমাজে ঈশ্বর সম্পর্কে তার উল্লেখযোগ্য রচনা হল - 'On the being of God'.  বিচার ব্যবস্থা ও আইন সম্পর্কে তার বহু রচনা রয়েছে।

## পুরস্কার ও সম্মাননা
কলকাতা শহরে তার নামে একটি বৃহৎ হাসপাতাল ও একটি রাজপথ তার নামে নামাঙ্কিত রয়েছে। কলিকাতা হাইকোর্টে তার একটি মুর্তি প্রতিষ্ঠিত আছে।

## তথ্যসূত্র

বিষয়শ্রেণী:বাঙালি আইনজীবী
বিষয়শ্রেণী:বাঙালি বিচারপতি
বিষয়শ্রেণী:বাংলার নবজাগরণ
বিষয়শ্রেণী:১৮২০-এ জন্ম
বিষয়শ্রেণী:১৮৬৭-এ মৃত্যু
বিষয়শ্রেণী:কলকাতার পণ্ডিত
বিষয়শ্রেণী:ব্রাহ্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সমাজকর্মী
বিষয়শ্রেণী:ভারতীয় আইনজীবী
বিষয়শ্রেণী:ভারতীয় আইনবিদ
বিষয়শ্রেণী:ভারতীয় বিচারক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় ধর্মীয় লেখক
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:কলকাতা উচ্চ আদালতের বিচারক